
Ministru kabineta rīkojums Nr. 908
Rīgā 2024. gada 1. novembrī (prot. Nr. 46 64. §)
Grozījumi Ministru kabineta 2021. gada 28. septembra rīkojumā Nr. 686 "Par finansējuma piešķiršanu ēkas Latvijas Republikas Prokuratūras vajadzībām Kalpaka bulvārī 6, Rīgā, pārbūves, telpu nomas maksas, aprīkojuma, pārcelšanās un citu saistīto izdevumu segšanai un finansējuma piešķiršanu Latvijas Republikas Prokuratūrai un Tieslietu ministrijai ēkas Cēsu ielā 28, Limbažos, Limbažu novadā, pielāgošanas un telpu nomas maksas un citu saistīto izdevumu segšanai"
Izdarīt Ministru kabineta 2021. gada 28. septembra rīkojumā Nr. 686 "Par finansējuma piešķiršanu ēkas Latvijas Republikas Prokuratūras vajadzībām Kalpaka bulvārī 6, Rīgā, pārbūves, telpu nomas maksas, aprīkojuma, pārcelšanās un citu saistīto izdevumu segšanai un finansējuma piešķiršanu Latvijas Republikas Prokuratūrai un Tieslietu ministrijai ēkas Cēsu ielā 28, Limbažos, Limbažu novadā, pielāgošanas un telpu nomas maksas un citu saistīto izdevumu segšanai" (Latvijas Vēstnesis, 2021, 189. nr.; 2023, 230. nr.) šādus grozījumus:
· 1. Izteikt 2. punktu šādā redakcijā:
· "2. Finanšu ministrijas budžeta programmas 41.00.00 "Maksājumu nodrošināšana citām valsts iestādēm un personām" budžeta apakšprogrammā 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" paredzēt ilgtermiņa saistības pasākumam "Dotācija VAS "Valsts nekustamie īpašumi" ēkas pārbūvei Kalpaka bulvārī 6, Rīgā, Latvijas Republikas Prokuratūras vajadzībām" pārbūves izdevumu segšanai valsts akciju sabiedrībai "Valsts nekustamie īpašumi" 2023. gadā 65 678 euro apmērā, 2024. gadā 6 647 668 euro apmērā, 2025. gadā 6 386 808 euro apmērā un 2026. gadā 8 004 119 euro apmērā. Kopējais finansējuma apmērs ilgtermiņa saistībām 2023.–2026. gadā ir 21 104 273 euro."
· 2. Izteikt 3.3. apakšpunktu šādā redakcijā:
· "3.3. pagaidu telpu nomas maksai, telpu uzturēšanas (komunālo pakalpojumu) izdevumu segšanai Talejas ielā 1 un Ierēdņu ielā 3, Rīgā, 2024. gadā 382 426 euro apmērā (ņemot vērā Latvijas Republikas Prokuratūras bāzes izdevumos plānoto finansējumu telpu nomas maksai 39 006 euro un komunālajiem maksājumiem 32 971 euro), 2025. gadā 1 315 570 euro apmērā (ņemot vērā Latvijas Republikas Prokuratūras bāzes izdevumos plānoto finansējumu telpu nomas maksai 156 025 euro un komunālajiem maksājumiem 131 882 euro) un 2026. gadā 1 173 471 euro apmērā (ņemot vērā Latvijas Republikas Prokuratūras bāzes izdevumos plānoto finansējumu telpu nomas maksai 130 021 euro un komunālajiem maksājumiem 58 203 euro);".

